หุ้นเรือ-อิเล็กทรอนิกส์เฮ!ศก.โลกทะยานขยาย
หุ้นเรือ-อิเล็กทรอนิกส์เฮ! เศรษฐกิจโลกทะยานขยายตัวสูงถึง 4.6 %
9 ก.ค. 2553

หุ้นเรือ-อิเล็กทรอนิกส์เฮ! เศรษฐกิจโลกทะยานขยายตัวสูงถึง 4.6 %
หุ้นบริษัทอาร์ซีแอล(RCL) และบริษัท  ฮานา ไมโครอิเล็คโทรนิคส (HANA) จะได้รับประโยชน์จากภาวะเศรษฐกิจโลกขยายตัวสูงถึง4.6% ตามการคาดการณ์ของกองทุนการเงินระหว่างประเทศ(IMF)
นักวิเคราะห์หลักทรัพย์ของบริษัทหลักทรัพย์เคจีไอ(ประเทศไทย)แนะนำให้ซื้อหุ้นทั้งสองบริษัท เนื่องจากการขนส่งในตลาดโลกจะดีขึ้นและบริษัทอิเล็กทรอนิกส์ของไทยมีตลาดใหญ่ที่สุดอยู่ในสหรัฐอเมริกา เมื่อเศรษฐกิจโลกดี คาดว่าเป้าหมายการส่งออกของไทยในปีนี้ที่ตั้งไว้ว่าจะขยายตัว 20% คงเป็นไปตามคาดการณ์และและส่งผลต่อเนื่องถึงกำไรจะเติบโตตามมา
นอกจากนี้ ยังเคจีไอยังแนะถือหรือซื้อเพิ่มในกลุ่มธนาคารพาณิชย์และที่ดิน ชอบธนาคารกรุงเทพ( BBL),ธนาคารกรุงไทย( KTB),บริษัทควอลิตี้เฮ้าส์( QH),บริษัทเอเชี่ยนพร็อพเพอร์ตี้ ดีเวลลอปเม้นท์ ( AP) และบริษัทพฤกษา เรียล เอสเตท( PS)
ด้านนักวิเคราะห์บริษัทหลักทรัพย์เอเซียพลัส(ASP) ได้ปรับประมาณการการขยายตัวของเศรษฐกิจไทยในปีนี้เป็น 4.7% จากเป้าหมายเดิมอยู่ที่เติบโต 3.5%  ซึ่งมีผลให้ต้องปรับการคาดการณ์กำไรสุทธิของบริษัทจดทะเบียน